Żviluppatur tal-logħob Skoċċiż miet bil-Covid-19 fl-età ta' 51 sena. Is-sit Daily Mail irrapporta li Stewart Gilray kellu biża' kbira mill-labar u dan kien ifisser li baqa' ma tlaqqamx bil-vaċċin. Stewart, il-Kap Eżekuttiv tal-kumpanija tal-iżvilupp Just Add Water, iddaħħal l-isptar bil-Covid-19 fl-20 ta' Diċembru iżda miet aktar tard nhar il-Ħamis li għadda. Martu Bec ħeġġet lill-pubbliku li huwa inkwetat dwar li jitlaqqam, biex jegħleb il-biżgħat tiegħu u jitlaqqam, tirrapporta The Daily Record. Hija qalet: 'Stewart kellu biża' serja mill-labar… f'25 sena għamel test tad-demm wieħed biss.' Il-missier ta' żewġt itfal, minn Aberdeen, kien iddeskriva l-Covid-19 bħala marda 'orribbli' u qal li 'ma xtaq dan lil ħadd', ftit qabel iddaħħal l-isptar. Madanakollu, kien konxju tal-biża' li kellu għal-labar, u f'post li tefa' fuq il-midja soċjali darba minnhom, kiteb li hi ġlieda iebsa ħafna għalih li jikkumbatti l-virus. Bec ikkonfermat li l-mibki żewġha kemm-il darba evita li jmur għand it-tabib, biex żgur ma jużaw ebda labra fuqu biex jeħdulu d-demm, per eżempju. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari Franza Tiskopri L-Varjant Ġdid Tal-Covid-19 IHU, 12-il Persuna Infettata "Il-Familja Ta' Abner Hija Familja Sewwa… Żgur Ħadd Minnhom Ma' Kellu Kontroll Fuq Dak Li Ġara" – Fr. Aaron Zahra "Imnalla Kien L-Uffiċjal Tas-Sigurtà Li Nduna Li Jien Tqila" - Mara Tqila Li Marret Tieħu L-Vaċċin "Jibqa' Jgħix L-Illużjoni Li L-Ħażin Hu 'L Bogħod Minnu Kemm Jista' Jkun" - Matthew Bartolo